Fernando Alonso

Fernando Alonso Díaz (* 29. júl 1981, Oviedo) je španielsky pilot Formuly 1, dvojnásobný majster sveta z rokov 2005 a 2006. Okrem toho zvíťazil 2x na pretekoch 24-Le Mans a k získaniu tzv Triple Crown of Motosport mu chýba iba víťazstvo z Indianapolis 500.
Alonso začal s pretekaním na motokárach v 3 rokoch. V rokoch 1994 – 1997 sa stal majstrom Španielska a v roku 1996 aj majstrom sveta. Svoj debut v F1 absolvoval v roku 2001 v tíme Minardi. Po prestupe k Renaultu plnil v roku 2002 iba úlohu testovacieho pilota. V roku 2003 sa stal hlavným pilotom tímu. 25. septembra 2005 sa stal najmladším šampiónom v histórii (tento rekord bol v ďalších rokoch prekonaný Lewisom Hamiltonom a Sebastianom Vettelom). Nasledujúci rok svoj titul obhájil a stal sa najmladším dvojnásobným majstrom sveta (toto prvenstvo držal až do roku 2011, kedy bol prekonaný Sebastianom Vettelom). Na rok 2007 podpísal zmluvu s McLarenom. V sezónach 2008 a 2009 sa vrátil k tímu Renault a v roku 2010 sa pripojil k Ferrari, s ktorým podpísal zmluvu až do roku 2016. Od roku 2015 jazdil pre McLaren. V roku 2018 ale svet F1 opustil a zameral sa na iné série. 2x vyhral 24-Le Mans, súťažil aj v sériach Indianapolis 500, 24 hodín - Daytona alebo Rallye Dakar.
Pre rok 2021 sa vracia do F1, bude jazdiť za tím Alpine (niekdajší Renault), s ktorým získal svoje 2 majstrovské tituly. Je považovaný za jedného z najlepších pilotov všetkých čias. Je neslávne známy aj vďaka jeho horkokrvnej a konfliktnej povahe, s ktorou mali problémy viacerí šéfovia tímov F1. Jeho prezývka je "El Nano.
Kariéra v F1.
Minardi (2001).
Alonso sa stal 3. najmladším jazdcom na štarte veľkej ceny F1 keď absolvoval svoj debut v tíme Minardi vo Veľkej cene Austrálie. V sezóne 2001 mal tím Minardi nového majiteľa- Paula Stoddarta. Auto bolo pomalé a nespoľahlivé, napriek tomu sa Alonsovi podarilo porážať svojho tímového kolegu. Alonso mal možnosť jazdiť v roku 2002 za tím Sauber, ale ten sa dohodol s Brazílčanom Felipe Massom. Jeho manažér Flavio Briatore začal plánovať Alonsov prestup do tímu Benetton namiesto Jensona Buttona. Neskôr oznámil, že Alonso bude plniť úlohu testovacieho pilota v tíme Renault v roku 2002.
Alonso skončil 23. v pohári jazdcov so ziskom 0 bodov. Najlepší výsledok roku bolo 10. miesto v GP Nemecka.
Renault (2003 – 2006).
2003
V roku 2002 plnil Alonso úlohu testovacieho pilota v tíme Renault (ktorý odkúpil Benetton) a natestoval 1,642 kôl. V sezóne 2003 sa stal druhým jazdcom tímu vedľa Jarna Trulliho. Rozhodnutie nasadiť Alonsa do auta bolo kritizované. Tím sa tak rozhodol pre Alonsove skúsenosti z testovania. V GP Brazílie mal ťažkú nehodu po tom, čo prehliadol dvojité žlté vlajky a nabúral do nečistôt, ktoré zostali na trati po nehode Marka Webbera.
V Malajzii sa stal najmladším držiteľom pole position a vo Veľkej cene Maďarska najmladším víťazom pretekov. V pohári jazdcov skončil 6. s 55 bodmi a štyrmi pódiami.
2004
V roku 2004 Alonso pokračoval v tíme Renault. Získal 4 pódiá v Austrálii, Francúzsku, Nemecku a Maďarsku. Vo Francúzsku skončil 2. po zisku pole position. Jeho tímového kolegu Jarna Trulliho nahradil na posledné 3 preteky bývalý majster sveta Jacques Villeneuve. Alonso skončil sezónu na štvrtom mieste s 59. bodmi.
2005
Pre sezónu 2005 sa Alonsovým tímovým kolegom stal Talian Giancarlo Fisichella. V Austrálii skončil tretí po štarte z 13. miesta. Ďalšie dva preteky v Malajzii a Bahrajne vyhral z pole position. Tretie víťazstvo v sezóne získal vo veľkej cene San Marína. Dokonca sezóny ešte vyhral 2x preteky v Nemecku, Francúzku a Číne. V sezóne 2005 nakoniec získal titul majstra sveta, kedy v priamom súboji porazil Kimiho Räikkönena jazdiaceho na McLarene. Stal sa tak najmladším majstrom sveta v histórii F1.
2006
Pre rok 2006 bol jeho najväčším súperom 7-násobny majster sveta F1 Michael Schumacher jazdiaci za tím Ferrari. Alonso tak v boji o titul vyzval jedného z najlepších. Titul si zabezpečil až v posledných pretekoch šampionátu. Obhájil tak titul a stal sa dvojnásobným majstrom sveta F1. V roku 2006 tiež po prvýkrát triumfoval na legendárnej trati v Monaku, ale taktiež aj na domácej Veľkej cene Španielska. Pre ďalšiu sezónu sa upísal tímu McLaren, v ktorom v minulosti jazdil aj jeho veľký idol Ayrton Senna.
McLaren (2007).
2007
Alonsove vyhliadky na zisk tretieho titulu vyzerali na začiatku sezóny veľmi sľubne. Dostal dobrú techniku a spočiatku to vyzeralo, že jeho tímový kolega Lewis Hamilton bude robiť Alonsovi tímovú dvojku, aby mu dopomohol k zisku titulu. Hamilton ale podával lepšie výkony než sa čakalo. Situácia v tíme McLaren sa začala vyhrocovať, nastali viaceré nezhody medzi jazdcami a vedením tímu. Alonso požadoval rolu tímovej jednotky, čo samozrejme Hamilton nechcel dopustiť. U vedenia tímu začal byť viac preferovaný Hamilton, nakoľko v tíme chceli mať skôr britského jazda. V tejto sezóne sa dokonale uplatnilo príslovie „Kde sa dvaja bijú, tretí vyhráva“. Súperenia a nezhody oboch jazdcov využil Kimi Räikkönen z Ferrari, ktorý si víťazstvom na poslednej veľkej cene zabezpečil prvé miesto v poradí šampionátu o jeden bod pred Alonsom a Hamiltonom. Alonso podľa očakávania po sezóne opustil tím a vrátil sa späť do Renault.
Renault (2008 – 2009).
2008
Po interných konfliktoch v McLarene sa Fernando vrátil do tímu, kde predtým získal dva tituly majstra sveta. Renault už ani zďaleka nemal tak rýchle auto ako počas majstrovských rokoch a bojoval viac menej v strede poľa. Alonso ale aj napriek tomuto faktoru získal v sezóne dve víťazstva, jedno druhé miesto a 5x skončil na štvrtom mieste. V celkovom poradí si zaistil slušnú 5.priečku. 
2009
Sezóna 2009 bola pre Alonsa a celý Renault veľkým trápením. Auto výrazne zaostávalo za konkurenciou zo stredu poľa a Alonso s ním získal iba jedno pódium. Už počas roka sa pre ďalšiu sezónu upísal legendárnej značke Ferrari. Išlo tak o jeho druhú rozlúčku s Renaultom. 
Ferrari (2010 – 2014).
2010
Aj keď mal Alonso viacero ponúk, pridať sa k Ferrari bola jasná voľba od začiatku. Je to predsa TOP tím, za ktorý chce jazdiť snáď každý jazdec F1. Jeho majstrovské ambícii započali na jednotku, keď vyhral hneď debutové preteky v červených farbách. V priebehu sezóny sa ale ukazuje, že Ferrari trochu začína zaostávať za RedBullom a z časti aj za McLarenom. Alonso aj napriek tomu získa ešte ďalšie 4 víťazstva, vrátane triumfu na okruhu v Monze, ktorý je tak povediac domovom fanúšikov Ferrari (Tifosi). Pred rozhodujúcou veľkou cenou má Alonso majstrovské karty vo svojich rukách. Titul však okrem neho ešte môžu získať ďalší 4 jazdci - Jenson Button, Lewis Hamilton (obaja - McLaren), Mark Webber a Sebastian Vettel (obaja Red Bull Racing). Alonsa o titul pripraví strategická chyba jeho inžinierov. Titul tak premiérovo získal Nemec Sebastian Vettel. 
2011
Ferrari sa v roku 2011 začína veľmi trápiť s výkonom motoru. Podpíše sa to aj na výkonoch Alonsa. Ten ale aj napriek slabšiemu autu dokáže vyhrať jedny preteky na legendárnom Silverstone a bude pravidelným zberateľom pódiových umiestnení. V celkovom poradí obsadí Španiel štvrtú priečku. 
2012
Táto sezóna sa do dejín zapíše ako sezóna, v ktorej podal Alonsa jeden z najlepších výkonov v histórii F1. Bola to sezóna, v ktorej Ferrari s Alonsom nemalo ani raz stáť na najvyššom stupienku, malo horko ťažko bojovať o pódia a už vôbec nemal Alonso a jeho auto predpoklady na to, aby bojoval o titul. 
Alonso mal v celom štartom rošte až 4.najrýchlejšie auto. Znamenalo to, že až šesť pilotov má rýchlejší monopost ako on. Španiel ale aj napriek tomu bojuje počas sezóny o titul majstra sveta. V priamom súboji o titul vyzýva svojho veľkého rivala Sebastiana Vettela, ktorý ma suverénne najlepšiu techniku v celom štartovom poli. Alonso hneď v druhých pretekoch sezóny predvedie heroický výkon a stane sa víťazom Veľkej ceny Malajzie. Podobný výkon prevedie aj na trati vo Valencii pri Veľkej cene Európy a pripíše si ďalší triumf. Z pole position zvíťazí na nemeckom Hockenheimringu. Do konca sezóny ešte pravidelne zbiera umiestnenia v top3. Nevyhne sa mu však veľká dávka smoly, kedy dvakrát nedokončí preteky z dôvodu kolízie (kolízie neboli spôsobené jeho vinnou). Vettel naopak preteky nedokončí iba raz pre technickú poruchu. Alonso tak pri slabšej technike dostáva ďalšie znevýhodnenie. Napriek tomu sa ale meno nového šampióna dozvieme až na poslednej Veľkej cene v Brazílii. 
Rozhodujúcu Veľkú cenu sprevádza silný dážď. Už po pár metroch nastáva na trati kolízia, pri ktorej bol aj Vettel. S obrovskou dávkou šťastia to ale jeho monopost ustojí a Nemec je schopný pokračovať. Alonso je v situácii, kedy potrebuje, čo najviac bodov, nakoľko Vettel je v rebríčku šampionátu pred ním. Ideálne by bolo víťazstvo. Fernando sa dostane na druhú priečku, príde však výjazd bezpečnostného vozidla, ktoré Alonsovi znemožní obehnúť Jensona Buttona jazdiaceho v čele pretekov. Víťazstvo by Alonsovi pridalo o 7 bodov viac do poradia šampionátu, práve tieto body sa neskôr ukážu ako rozhodujúce. Alonso dokrúži za bezpečnostným vozidlom na druhom mieste. Vettel príde do cieľa na 7.mieste a to znamená titul pre Vettela. 
V nerovnomernom súboji, tak Alonso prehráva boj o titul. So slabou technikou dokázal urputne vzdorovať Vettelovi jazdiacemu na dominantom Red Bulle. Španiel ukázal neskutočnú bojovnosť a pri troche väčšom šťastí by titul získal on. Okolností ale boli naklonené jeho súperovi. Všetkým ale dokázal, že patrí medzi najlepších pilotov všetkých čias a nebol ďaleko od toho, aby navždy vyvrátil mýtus, že šampión musí mať najrýchlejšie auto. 
2018
14. augusta 2018 Fernando Alonso oznámil že po 17 rokoch končí svoju kariéru v F1. Bol súčasťou tímu McLaren.
Alpine (2021 – 2022).
2021
Fernando Alonso v roku 2020 podpísal zmlúvu s tímom Alpine na jednú sezónu s opciou na sezónu 2022. Po 2675 dňoch (7 rokov a 3 mesiace) získal Alonso umiestnením na treťom mieste na Veľkej cene Kataru znovu pódium vo Formule 1.
2022
Fernando Alonso sa rozhodol pre sezónu 2023 ísť do tímu Aston Martin. Sezónu skončil za tímovým kolegom Estebanom Oconom vďaka technickým poruchám.